**รายงานการประชุมคณะทำงานจัดทำคู่มือผลประโยชน์ทับซ้อน**

**และจัดทำคู่มือปฏิบัติงานเพื่อป้องกันผลประโยชน์ทับซ้อน**

**โรงพยาบาลดอยหลวง**

วันที่..1 กุมภาพันธ์ 2562...

ณ. ห้องประชุมต้นซ้อ โรงพยาบาลดอยหลวง

ผู้มาร่วมประชุม

1. นางสาววนิดา แซ่ตั๊น นักจัดการงานทั่วไป

 2. นางจันทร์แรม ศรีคุณ พยาบาลวิชาชีพ

 3. นางสาวศรวณีย์ ชัยวงศ์ นักเทคนิคการแพทย์

 4. นางสาวมนฤดี แปงใจ นักรังสีการแพทย์

 5. นางสาวศกุณิชญ์ วงศ์ยศ พยาบาลวิชาชีพ

 6. นางดารุณี ปาเป็ง พยาบาลวิชาชีพ

 7. นางสาวอรวรรณ์ ก้างยาง พยาบาลวิชาชีพ

 8. นายปฏิวัฒน์ อุทธปง เจ้าหน้าพนักงานพัสดุ

เริ่มประชุมเวลา 13.30 น.

ระเบียบวาระที่ 1 : ประธานแจ้งให้ทราบ (น.ส.วนิดา แซ่ตั๊น)

##  - โรงพยาบาลดอยหลวง ได้รับดำเนินการโครงการ การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity & Transparency Assessment) ในหน่วยงาน เพื่อให้ความมั่นใจได้ว่าผลการประเมินจะสะท้อนภายความเป็นจริงในการปฏิบัติงานของหน่วยงานอย่างแท้จริง เป็นที่พึ่งของประชนและมีความน่าเชื่อถือ โรงพยาบาลดอยหลวง จึงได้แต่งตั้งคณะทำงานจัดทำคู่มือผลประโยชน์ทับซ้อน ขึ้น บทบาทหน้าที่ของคณะทำงานฯ คือ ต้องจัดทำคู่มือปฏิบัติงานเพื่อป้องกันผลประโยชน์ทับซ้อน ให้แล้วเสร็จและนำเสนอผู้บริหารประกาศให้ใช้งานในหน่วยงาน

ระเบียบวาระที่ 2 : รับรองรายงานการประชุม

 ไม่มี

ระเบียบวาระที่ 3 : เรื่องเพื่อพิจารณา

 ไม่มี

## ระเบียบวาระที่ 4 : เรื่องเพื่อพิจารณา

 ประธานที่ประชุมนำเสนอ

 - การวิเคราะห์ความเสี่ยงของหน่วยงาน โรงพยาบาลดอยหลวง ในการวิเคราะห์ความเสี่ยงครั้งนี้ โรงพยาบาลดอยหลวง จะดำเนินการวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน โดยวิเคราะห์ความเสี่ยงเกี่ยวกับการปฏิบัติงานที่อาจเกิด ผลประโยชน์ทับซ้อนตามมาตรฐาน กระบวนการวิเคราะห์ความเสี่ยงที่เป็นระบบในการบริหารปัจจัยควบคุมกระบวนการปฏิบัติงาน เพื่อลดมูลเหตุของโอกาสที่จะเกิดความเสียหายจากการปฏิบัติงานที่อาจเกิดผลประโยชน์ทับซ้อน ขอให้คณะทำงานทุกท่านร่วมพิจารณาความเสี่ยงตามแนวทาง ดังนี้

 1. เพื่อสร้าง สืบทอดวัฒนธรรมสุจริต และแสดงเจตจำนงสุจริตในการดำเนินงาน แยกแยะผลประโยชน์ส่วนตนกับผลประโยชน์ส่วนร่วม

 2. เพื่อแสดงความมุ่งมั่นในการบริหารราชการโดยใช้หลักธรรมาภิบาล

 3. เพื่อตรวจสอบการบริหารงานและการปฏิบัติราชการของเจ้าหน้าที่ ที่ไม่ให้เกิดการแสวงหาผลประโยชน์ส่วนตัวในตำแหน่งหน้าที่อันมิชอบ

 4. เพื่อสร้างความเชื่อมั่นศรัทธาต่อการบริหารราชการแผ่นดิน

 ที่ประชุม รับทราบ และรับไปร่วมกันดำเนินการวิเคราะห์ความเสี่ยงในหน่วยงาน และสรุปรายงานการวิเคราะห์เกี่ยวกับการปฏิบัติงานที่อาจเกิดผลประโยชน์ทับซ้อน

 จากการดำเนินการวิเคราะห์ความเสี่ยงของหน่วยงาน พบว่ามีประเด็นที่มีความเสี่ยงต่อการเกิดผลประโยชน์ทับซ้อนในหน่วยงานโรงพยาบาลดอยหลวง

 - การละทิ้ง ทอดทิ้งหน้าที่ราชการ

 - การเบียดบังเงินหรือทรัพย์สิน ของทางราชการไปเป็นของตนเองโดยทุจริต

 ประธานที่ประชุม ขอให้คณะทำงานทุกท่าน วิเคราะห์ปัจจัยความเสื่ยงต่อการเกิดประเด็นความเสี่ยงแต่ละประเด็น และวัตถุประสงค์ในการป้องกันปัจจัยเสี่ยงนั้น และแนวทางการปรับปรุงแก้ไข

 1. การละทิ้ง ทอดทิ้งหน้าที่ราชการ

 1.1 ขาดราชการโดยไม่มีการลา ตามระเบียบของราชการ

 1.2 การปฏิบัติงานสาย และกลับก่อนเวลาราชการ

 **วัตถุประสงค์ในการป้องกันปัจจัยความเสี่ยง**

 - เพื่อให้เจ้าหน้าที่ปฏิบัติงานตรงตามเวลา ไม่ละทิ้งหน้าที่ราชการ

 **แนวทางการป้องกันความเสี่ยงและปรับปรุงความเสี่ยง**

 . ไม่รับงานนอกหรือการทำธุรกิจที่เบียดบังเวลาราชการ

 - การปลูกฝังจิตสำนึกให้เจ้าหน้าที่ อยู่ในระเบียบวินัย ทำงานตรงเวลา

 2. การเบียดบังเงินหรือทรัพย์สิน ของทางราชการไปเป็นของตนเองโดยทุจริต

 2.1 เจ้าหน้าที่ผู้มีหน้าที่ทำ จัดการหรือรักษาทรัพย์สินของทางราชการเบียดบังทรัพย์สิน

เป็นของตนเองโดยทุจริต

 **วัตถุประสงค์ในการป้องกันปัจจัยความเสี่ยง**

- เพื่อป้องกันไม่ให้เจ้าหน้าที่กระทำการทุจริตโดยอาศัยโอกาสที่ตนมีอำนาจหน้าที่เบียด

บังทรัพย์สินของทางราชการ

 **แนวทางการป้องกันความเสี่ยงและปรับปรุงความเสี่ยง**

 - ไม่นำรถราชการไปใช้ในภารกิจส่วนตัว

 - ไม่เบียดบังเงินหรือทรัพย์สินของทางราชการไปเป็นของตนเองโดยทุจริต

 ประธานที่ประชุม

 เพื่อให้แนวทางการป้องกันความเสี่ยงและปรับปรุงความเสี่ยงได้เกิดผลอย่างเป็นรูปธรรมของให้ฝ่ายเลขาฯ ดำเนินการจัดทำประกาศโรงพยาบาลดอยหลวง เรื่อง การป้องการผลประโยชน์ทับซ้อนของเจ้าหน้าที่ โรงพยาบาลดอยหลวง โดยมีรายละเอียดดังนี้

 1. ไม่นำข้อมูลลับ ข้อมูลภายใน มาใช้หาประโยชน์ให้แก่ตนเองหรือพวกพ้อง

 2. ไม่ช่วยญาติมิตรหรือคนสนิทให้ได้งานในหน่วยงานที่ตนมีอำนาจ

 3. ไม่รับผลประโยชน์หรือการเรียกร้องสิ่งตอบแทนจากการปฏิบัติงานในหน้าที่ความรับผิดชอบ

 4. ไม่รับงานนอกหรือการธุรกิจที่เบียดบังเวลาราชการ งานโดยรวมของหน่วยงาน

 5. ไม่นำรถราชการไปใช้ในภารกิจส่วนตัว

 6. ไม่หาผลประโยชน์จากความไม่รู้ในระเบียบและข้อมูลของทางราชการของประชาชน

 **ที่ประชุม**

 มีมติรับทราบ เห็นด้วยตามที่ประธานเสนอ

 ประธานที่ประชุมนำเสนอ

 - การจัดทำคู่มือปฏิบัติงานเพื่อป้องกันผลประโยชน์ทับซ้อน โรงพยาบาลดอยหลวง

 มอบให้เลขาฯ คณะทำงาน นำเสนอขอบเขตเนื้อหาในการจัดทำคู่มือการปฏิบัติงานฯ ทางฝ่ายเลขาได้นำเสนอ ยกร่างคู่มือการปฏิบัติงานฯ โดยมีรายละเอียดดังนี้

**หัวเรื่องในการจัดทำคู่มือปฏิบัติงานฯ ประกอบด้วย**

คำนา

สารบัญ

1. เกริ่นนำ
2. ค่านิยมหลัก ๑๒ ประการ
3. หลักธรรมาภิบาล
4. หลักปรัชญาเศรษฐกิจพอเพียง
5. ประมวลจริยธรรมโรงพยาบาลดอยหลวง
6. ข้อบังคับโรงพยาบาลดอยหลวงว่าด้วยจรรยาข้าราชการโรงพยาบาลดอยหลวง
7. มาตรฐานทางคุณธรรมจริยธรรม
8. ประกาศเจตนารมณ์โรงพยาบาลดอยหลวง เป็นหน่วยงานในการต่อต้านการทุจริตคอรัปชั่น
9. ความหมายผลประโยชน์ทับซ้อน
10. บทที่ ๑ การบริหารจัดการผลประโยชน์ทับซ้อน

- นิยามศัพท์และแนวคิดสำคัญ

- หลัก ๔ ประการสำหรับการจัดการผลประโยชน์ทับซ้อน

- แนวทางการจัดการผลประโยชน์ทับซ้อน

1. บทที่ ๒ การเปิดเผยผลประโยชน์สาธารณะ

- การเปิดเผยผลประโยชน์สาธารณะ

1. บทที่ ๓ การให้-การรับของขวัญและผลประโยชน์

- แนวพิจารณาในทางปฏิบัติ

1. บทสรุป
2. กฎหมายที่เกี่ยวข้อง

**ภาคผนวก**

 ประธานที่ประชุม สอบถามที่ประชุม ท่านใดจะเพิ่มเติมเนื้อหาคู่มือปฏิบัติงานฯ ในส่วนใดอีกหรือไม่ เมื่อไม่มีคณะทำงานฯ ท่านใดเสนอเพิ่มเติม ขอให้ที่ประชุมลงมติเห็นชอบในร่างการจัดทำคู่มือปฏิบัติงานฯ ตามที่ฝ่ายเลขาฯ นำเสนอ

 มติที่ประชุม

 เห็นชอบตามที่ฝ่ายเลขาฯ เสนอ และมอบหมายให้ฝ่ายเลขา จัดทำคู่มือปฏิบัติงานฯ ตามแนวทางที่ได้เสนอในที่ประชุม และรวบรวมจัดทำรูปเล่มส่งให้ท่านประธานฯ พิจารณา สั่งการใช้ในหน่วยงาน